paragraph_text: Članovi Udruge sudjeluju na republičkim smotrama neprofesionalnog likovnog stvaralaštva u organizaciji Kulturno prosvjetnoga sabora Hrvatske (danas Hrvatskoga sabora kulture), kao krovne udruge većine amaterskih društava i udruga, i to u Zagrebu, Splitu, Karlovcu, Koprivnici, Petrinji, Križevcima, Pazinu, Kutini, Sisku, Slavonskom Brodu i Bjelovaru. Od 22. listopada do 6. studenog 1990. godine upravo u Splitu organiziraju se 21. Susreti neprofesionalnih likovnih stvaralaca Hrvatske. U prostoru tadašnjeg Muzeja revolucije izloženo je ukupno 146 radova u prvoj postavi, a 60 u drugoj postavi, uz dvostruku selekciju.